**FOTOGRAFIJŲ KONKURSO „EKOLOGIJA SUJUNGIA“**

 **NUOSTATAI**

**I SKYRIUS**

**BENDROSIOS NUOSTATOS**

1. Fotografijų konkurso „Ekologija sujungia“ (toliau – konkursas) nuostatai (toliau – nuostatai) reglamentuoja konkurso tikslą, uždavinius, organizavimo, darbų vertinimo ir apdovanojimo tvarką.
2. Konkursą organizuoja Alytaus miesto savivaldybės administracijos Aplinkos apsaugos, Komunikacijos, Kultūros, Švietimo ir sporto skyriai, UAB Alytaus regiono atliekų tvarkymo centras. Konkursas skirtas pasaulinei Žemės dienai paminėti.
3. Konkurso globėja – Alytaus miesto savivaldybės mero pavaduotoja Jurgita Šukevičienė.

**II SKYRIUS**

**TIKSLAI IR UŽDAVINIAI**

1. Konkurso tikslas – ugdyti gyventojų atsakomybę už saugią ir švarią aplinką, kurioje mes gyvename.
2. Konkurso uždaviniai:
	1. skatinti gyventojų atsakingą vartojimą, supratimą apie atliekų tvarkymo principus: atliekų vengimą, rūšiavimą, panaudojimą ir saugų atliekų šalinimą;
	2. ugdyti kūrybiškumą, formuojant požiūrį į aplinkos vertybes.

**III SKYRIUS**

**DALYVIAI**

1. Konkurse kviečiami dalyvauti Alytaus miesto, Alytaus rajono, Birštono, Druskininkų, Lazdijų, Prienų, Varėnos savivaldybių gyventojai ir bendruomenės.

**IV SKYRIUS**

**KONKURSO ORGANIZAVIMAS**

1. Konkursas vyks nuo 2022 m. kovo 14 iki 2022 m. balandžio 4 d.
2. Konkurso dalyviai turėtų pateikti koliažus – dvi gretimai sudėtas fotografijas, kuriose būtų užfiksuoti daiktai prieš atnaujinimą ir atnaujinus – pritaikius naudojimui.
3. Fotografijose turėtų būti užfiksuoti įsigyti ir panaudoti daiktai (drabužiai, namų apyvokos daiktai ar kt.).
4. Koliažus siųsti el. paštu tikotiks@alytausratc.lt iki 2022 m. balandžio 4 d.
5. Autorius, siųsdamas koliažus, turi nurodyti šiuos duomenis: autoriaus vardas, pavardė, amžius, elektroninio pašto adresas, telefono numeris, koliažo pavadinimas.
6. Virtuali visų darbų paroda bus eksponuojama UAB Alytaus regiono atliekų tvarkymo centro feisbuko paskyroje.

**V SKYRIUS**

**VERTINIMAS IR APDOVANOJIMAS**

13. Autorius pateikdamas koliažą konkursui sutinka, kad jo asmeniniai duomenys būtų naudojami tiek, kiek tai būtina šių nuostatų reikalavimams vykdyti.

 14. Konkursui pateiktus koliažus vertins gyventojai, paspausdami aktyvią nuorodą „Patinka“ (pridėdami „Like“ ar kitą ikoną) prie patikusio darbo, ir sudaryta komisija.

 15. Susumavus konkurso rezultatus, pagal didžiausią surinktų balų skaičių bus išrinkti šių kategorijų nugalėtojai:

 15.1. atnaujinti namų apyvokos daiktai (baldai, buitinė technika ar kitos interjero, namų apyvokos detalės);

 15.2. atnaujinti drabužiai ir tekstilės gaminiai;

 15.3. nauji iš senų daiktų sukurti daiktai.

16. Konkurso nugalėtojai bus apdovanoti savivaldybių ir UAB Alytaus regiono atliekų tvarkymo centro įsteigtais prizais.

**VI SKYRIUS**

**BAIGIAMOSIOS NUOSTATOS**

17. Nugalėtojai paskelbiami ir apdovanojami Žemės dienai paminėti skirto renginio metu.

18. Nugalėtojai sutinka, kad fotografijos ar vaizdo medžiaga su asmeniniu atvaizdu apdovanojant nugalėtojus būtų publikuojamos viešai ir naudojamos viešinimo tikslams.

\_\_\_\_\_\_\_\_\_\_\_\_\_